তিনি আরো বলেন, শহরের প্রতিটি মানুষকে সঙ্গে নিয়ে ১৩ এপ্রিল সকাল ৯টায় নগর ভবনে জমায়েত হয়ে জিরো পয়েন্টের দিকে শোভাযাত্রা নিয়ে প্রতীকী কর্মসূচি পালন করবো। রেকর্ড গড়া আমাদের চেষ্টা, প্রচেষ্টা। এই দেশের একজন নাগরিক হিসেবে আপনিও এই গৌরবের অংশীদার হতে পারেন। এর মধ্যদিয়ে আমরা পরিচ্ছন্ন নগরী গড়ে তুলতে চাই। আমরা আগামী প্রজন্মের জন্য একটি পরিচ্ছন্ন বাসযোগ্য ঢাকা উপহার দিতে চাই। আগামী ১৩ এপ্রিল নগরভবন থেকে গুলিস্তান জিরো পয়েন্ট পর্যন্ত এই সচেতনতামূলক পরিচ্ছন্নতা কর্মসূচিতে অংশ নিতে নগরীর সব শ্রেণিপেশার মানুষকে অংশগ্রহণের আহ্বান জানান তিনি।